Joe Biden

Joseph Robinette Biden Jr. () adolah saurang politisi Amerika Serikat nan manjabat sabagai Presiden Amerika Serikat nan ka-46.Sasudah mangalahkan incumbent Donald Trump pado pamiliahan presiden Amerika Serikat 2020, inyo dilantik sabagai Presiden Amerika Serikat nan ka-46 pado 20 Januari 2021, dan akan manjabat inggo 20 Januari 2025. Inyo marupoan anggota Partai Demokrat Amerika Sarikat dari Vi7 inggo 2020. 2017 jo manjadi Senator senior dari Delaware dari 1973 inggo 2009.

Inyo mancalonkan diri untuak manjadi presiden pado pamiliahan 1988 jo 2008 tapi mundur pado kaduo kasampatan tu. Pado 22 Agustus 2008, diumumkan baso Barack Obama alah mamiliah Biden sabagai kawan calonnyo untuak pamiliahan presiden 2008 . BarackObama.com (2008). Situs kampanye Barack Obama mengumumkan pilihan bakal calon wakil presiden . Diambil pada 23 August, 2008.

Pado April 2019, Biden mangumumkan pancalonannyo untuak pamiliahan presiden 2020, dan inyo mancapai mayoritas utusan nan diparaluan untuak maamankan pencalonan Demokrat pado Juni 2020. Pado 11 Agustus, inyo mangumumkan Senator AS Kamala Harris dari California sabagai kawan calonnyo.  Biden manang pado pamiliahan presiden 2020 pado tanggal 3 November malawan Presiden Trump. Jo caro iko inyo manjadi wakil presiden kaduo nan indak manjabat nan tapiliah manjadi Presiden Amerika Sarikat, jo nan partamo sajak Richard Nixon pado taun 1968. 

Biden lahia di Scranton, Pennsylvania, kaluarga Joseph R. Biden, Sr., jo Catherine Eugenia Finnegan. Inyo adolah anak tuo dari ampek urang basudaro dan digadangkan dalam Katolik Roma . Kaluarga ko pindah ka Delaware katiko Joe Biden baumua 10 taun. Pado taun 1961, inyo luluih dari Archmere Academy di Claymont, jo pado taun 1965 dari Universitas Delaware di Newark . Inyo kamudian sikola di Fakultas Hukum Universitas Syracuse, luluih pado taun 1968.

Pado taun 1966, inyo manikah jo Neilia Hunter. Mareka punyo tigo urang anak: Joseph R. III (Beau), Robert Hunter, jo Naomi. Bininyo jo anaknyo nan masih bayi maningga dalam kacalakaan oto indak lamo sasudah inyo tapiliah ka Senat pado 1972. Kaduo anaknyo juo luko parah dalam kacalakaan tu. Pado taun 1977, Biden manikah jo Jill Tracy Jacobs. Mereka punyo surang anak, Ashley.

 Rujuakan 

Kategori:Tangga lahia 20 November
Kategori:Kalahiaran 1942
Kategori:Presiden Amerika Sarikat
Kategori:Amerika Sarikaik